钦定古今图书集成/明伦汇编/官常典/第650卷 > 杨寅秋
## 钦定古今图书集成/明伦汇编/官常典/第650卷 > 杨寅秋

按《广东通志》：“寅秋，字义叔，江西泰和人。万历三年，以
进士知东莞县。九年，诏天下核所部田，以清赋税。寅
秋为十四议，规画周悉，日单骑驰田间，计亩数均科，
凡溢额万石有奇。寅秋曰：‘赋为求旧’。”遂以所赢馀均
则之轻重。自此浮税一清，数月奏绩。其明敏周当，类
多过人，至今称之。